আসহাবে কাহফের গুহা
আসহাবে কাহফের গুহা (আরবি: كهف الرقيم, Kahf ar-Raqīm) আল-রাজিবের একটি ঐতিহাসিক এবং ধর্মীয় স্থান, যা জর্ডানের রাজধানী আম্মানের পূর্বে অবস্থিত একটি গ্রাম। দাবী করা হয় যে, এই গুহাটিতে সাতজন ঘুমন্ত ব্যক্তি (আরবি: اصحاب الكهف অবস্থান করেছিল , এটি aṣḥāb al kahf) - যুবকদের একটি দল যারা, বাইজেন্টাইন এবং ইসলামিক সূত্র অনুসারে, রোমান সম্রাট ডেসিয়াসের ধর্মীয় নিপীড়ন থেকে রক্ষার জন্য পালিয়েছিল। কিংবদন্তি আছে যে, এই যুবকেরা ২৫০ খ্রিস্টাব্দের দিকে একটি গুহায় লুকিয়েছিল, এবং তারা প্রায় ২০০ বা ৩০০ বছর পরে অলৌকিকভাবে আবির্ভূত হয়। এই গুহার সঠিক অবস্থান নিয়ে অনেক বিতর্ক রয়ে গেছে - আল-রাজিব সাইট ছাড়াও আফসিন, টারসুস এবং মাউন্ট পিয়ন সহ অনেকেই তুরস্কের বিভিন্ন অবস্থানের বর্ণনা দিয়ে থাকে। গুহাটি দুটি মসজিদের ধ্বংসাবশেষ এবং একটি বড় বাইজেন্টাইন কবরস্থান দ্বারা বেষ্টিত। এটি সাবাহ বাস স্টেশনের কাছে এবং আম্মানের উইহদাত স্টেশন থেকে প্রায় পনের মিনিটের বাসে চড়ে যাওয়া দুরত্বে।